Z A P I S N I K
17. sjednice Vijeća Mjesnog odbora Šestine (u daljnjem tekstu: Vijeće),
održane u četvrtak, 27. listopada 2022. 
u prostorijama Mjesne samouprave Šestine, Šestinski trg 10,
s početkom u 19:00 sati


NAZOČNI ČLANOVI VIJEĆA:
Jure Tomičić, Danijel Jagušt, Jadranka Apostolovski, Kruno Vuk, Lorena Malec Mlinarić, Maja Pleić

ODSUTNI ČLANOVI VIJEĆA:
Mladen Kljaić

Predsjedava: Jure Tomičić, predsjednik Vijeća. 
Zapisnik vodi: Jure Tomičić

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 17. sjednicu Vijeća Mjesnog odbora Šestine.

Vijeće jednoglasno prihvaća zapisnik 16. sjednice Vijeća, održane 29. rujna 2022. godine. 
Na prijedlog predsjednika Vijeće jednoglasno dopunjuje i utvrđuje sljedeći dnevni red:


DNEVNI RED:

1. [bookmark: _Hlk118968199][bookmark: _GoBack]Prijedlog Plana malih komunalnih akcija Mjesnog odbora Šestine za 2023.
1. Tekuća problematika 
1. Pitanja, prijedlozi i obavijesti

Ad.1. Prijedlog Plana malih komunalnih akcija Mjesnog odbora Šestine za 2023.

Predsjednik Vijeća iznosi prijedlog Plana malih komunalnih akcija Mjesnog odbora za 2023. godinu te predstavlja dodijeljene iznose grada za korištenje iz čega proizlazi da je na raspolaganju za održavanje javnih zelenih površina (Zrinjevac) dodijeljeno 63.180,00 eura, a za redovito održavanje nerazvrstanih cesta (Zagrebačke ceste) 77.490,00 eura. Ukupan iznos koji je dodijeljen Mjesnom odboru Šestine u 2023. godini je 141.300,00 eura.
Predsjednik daje prijedlog na glasanje te Vijeće jednoglasno izglasava prijedlog. Vijeće potvrđuje i ažuriranu listu prioriteta MKA (detalji priloženi u tablici).

1. Uređenje nogostupa Šestinski vrh
2. Nogostup Potočani
3. Asfaltiranje ulice Šestinski vrh
4. Asfaltiranje ulice Kalabarevo vrelo 
5. Sanacija relektora/rasvjete na školskom igralištu 
6. Javna rasvjeta prečac Šestinski Kraljevec
7. Asfaltiranje oštećenog nogometnog terena na školskom igralištu
8. Asfaltiranje kolnika u odvojku ulice Šestinski prilaz  
9. Oborinska odvodnja Šušnjevec
10. Ograda na pločniku (dio do parka cca 50m) kod rotora 
11. Asfaltiranje Bjelevina
12. Uređenje makadamskog puta Kosinci
13. Asfaltiranje preostalog dijela ulice Kelkovići


Ad.2. Tekuća problematika

Predsjednik Vijeća iznosi tekuću problematiku članovima Vijeća. 
· Rotor – izvedena je tehnička koordinacija i sastanak vezan uz problematiku tehničke dokumentacije potrebne za puštanje fontane u rad. Također na sastanku se saznaje kako ima i poteškoća u izvedbi i tehničkom dijelu te se očekuje nastavak i ubrzo ishođenje potrebnih dozvola i uvjeta za rad
· Započeti su radovi na uređenju dječjeg parkića u ulici Sjevernjak 
· Ponovno nam je obitelj Gregorin prijavila kako im je grob koji se nalazi na samom ulazu u groblje Šestine oštećen u naletu vozila. Videonadzor na groblju ne radi jer su probali doći do snimke kako bi saznali počinitelja no bezuspješno. Molili su nas da postavimo barijeru/stupić pored groba kako bi spriječio ponovna oštećenja
· Ponovno smo zaprimili pritužbe građana uz živicu na nogostupu u ulici Šestinski prilaz te se traži od grada ponovno izlazak svih nadležnih službi te utvrđivanje i postavljanje idućeg koraka kako bi se problem sa živicom iznad ionako preuskog nogostupa riješio.
· Znakovi privremene regulacije prometa u ulici Bjelevina još uvijek stoje te je iste potrebno ukloniti što je prije moguće
· Uklanjanje 'zelenog otoka' kod križanja ulica Šestinski vrh i Šestinski vijenac još uvijek nije odrađeno te se traži da se isto izvrši što hitnije.
· Obratili su nam se građani za zahtjevom za produljenje pločnika i na drugoj strani u ulici Šestinski vijenac od DVD-a Šestine do ulice Šestinski vrh gdje god je to moguće. Potrebno je utvrditi očevidom i jeli isto moguće napraviti i gdje (imovinsko/pravno) te se očitovati kako bi se isto moglo staviti u plan MKA.
· Čeka se odgovor za postavljanje preostalih nadstrešnica od gradskog ureda:
· Mlinovi 184 – stanica Potočani – smjer Britanac
· Mlinovi 183 – stanica Potočani – smjer Mihaljevac
· Šestinski vijenac 48 – stanica Šestinski vijenac – smjer Mihaljevac
· Šestinski vrh 2D – stanica Šestinski vrh – smjer Britanac i Mihaljevac
· Postavljanje zatraženih velikih ogledala na križanjima ulica Šestinski vijenac i Šestinska cesta sa ulicom Šestinski prilaz se očekuju uskoro

Vijećnik Danijel Jagušt napominje kako je potrebno što hitnije uz postavljanje uspornika ili bilo koje druge alternative u ulici Šestinski prilaz kod kč.br. iscrtati i horizontalnu signalizaciju obaveznog smjera uz mogućnost skretanja lijevo (ravno i lijevo) iz smjera Dedići prema DVD Šestine prije raskrižja sa ulicom Šestinski vijenac..










Ad.3. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave te odgovorima na tražene dopise te otvara raspravu:

· Miješani komunalni otpad se odlukom grada sada u Podsljemenu odvozi samo 1 put na tjedan (četvrtkom)
· Vijeće će obilježiti blagdan Svih svetih


Potpredsjednica Lorena Malec-Mlinarić iznosi kratki osvrt na sjednicu školskog odbora Šestine gdje je uz već poznate aktualnosti jedan od roditelja povukao pitanje atomskog skloništa unutar škole s obzirom na i dalje prisutan rat u Ukrajini i pad 'dronova' u sami centar Zagreba na što je dobio odgovor kako isto nije u funkciji.

Vijeće burno raspravlja o tome ustvrdivši kako bi sklonište trebalo biti u osnovnoj funkciji te iz nedaj Bože kojeg razloga da opravda svoje ime i skloni osobu na sigurno. U Šestinama su 2 poznata skloništa (Dom zdravlja i OŠ Šestine) te se dovodi u pitanje njihova ispravnost. 
Vijeće traži da nadležne službe izvrše provjeru navedenih skloništa te da se očituju o njihovoj ispravnosti te daljnjim koracima.

Vijećnica Jadranka Apostolovski navodi kako je provjerila izvješeni natpis o radovima u ulici Gramača na očićenoj parceli te utvrdila kako se radi izgradnja javnog kanala po parceli te da je izvođač radova Sevidski vrtovi d.o.o. Parcela je i u njihovom vlasništvu.
[bookmark: _Hlk108514456]
Vijećnici komentiraju rasplete pojedinih prijavljenih problema i njihovu dinamiku te nakon kratkog vremena zaključuju raspravu. 

Sjednica je završila u 20:00 sati. 

KLASA: 024-08/22-003/2043
URBROJ: 251-13-11-2/003-22-2
U Zagrebu, 27. listopada 2022.

Zapisnik vodio:
              Jure Tomičić		
					 Predsjednik Vijeća
								         Mjesnog odbora Šestine:
							                             Jure Tomičić							

